Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Belgicko, Antverpy
Vykonaná v dňoch: 6. – 9. november 2019
Názov prijímajúcej organizácie: Ministerstvo školstva – odbor Flámskeho vzdelávania a výchovy, Belgicko
Účel cesty: 6. rokovanie OECD TALIS riadiaceho výboru (TALIS Governing Board)
Spôsob financovania: z rozpočtu NÚCEM 

3. Rámcový program pobytu:
6.11.2019 – prílet do Antverp
7. - 8.11.2019 - pracovné stretnutia, rokovania
9.11.2019 -  odlet do Bratislavy

4. Stručný priebeh rokovaní:
Účelom stretnutia bolo na úrovni členských a participujúcich krajín OECD prerokovať štruktúru výstupov štúdie TALIS 2018 Volume II. Stretnutie otvoril chair TGB Joao Costa (Portugalsko). 1. rokovací deň bol v prvej časti zameraný na prezentovanie progresu od posledného rokovania TGB v štúdii TALIS a satelitných projektoch, chair predstavil závery rokovania TALIS Strategic Development Group. Jan Pakulksi z Európskej Komisie prezentoval zámery EK. Kľúčové vystúpenia sa uskutočnili v popoludňajšom bloku. TALIS analytik Pablo Fraser predstavoval postupne štruktúru výstupov z TALIS 2018 Volume II – kapitolu 2 (Ocenenie práce učiteľa a jeho profesie), Kapitolu 3 (Zabezpečenie istoty zamestnania a kariérneho postupu), Kapitolu 4 (Vyžadovanie profesionálnej spolupráce vo vedomostnej spoločnosti), Kapitolu 5 (Posilňovanie líderstva učiteľov a škôl), Kapitola 6 (Profesionalita učiteľov).
2. deň rokovania boli na programe nové informácie sekretariátu v súvislosti s TALIS 2018 cyklom, konzorcium (IEA zástupca) predstavil správu o ich činnosti. Zástupcovia TGB jednotlivých členských krajín v rámci okrúhleho stola referovali o tom, aký politický impakt mali výsledky TALIS 2018 Volume I., akou formou boli predstavené verejnosti a politikom a aká bola mediálna a odborná odozva. Nasledovalo predstavenie revidovanej dlhodobej stratégie pre TALIS 2024 (už 6-ročný cyklus štúdie) z pohľadu TALIS senior analytičiek. Popoludňajší program obsahoval prezentácie komunikačného odboru TALIS OECD, akú mediálnu odozvu a formu mali výstupy TALIS 2018 Volume I. a aké sú plánované mediálne zámery a diseminačné plány na komunikáciu výsledkov TALIS 2018 Volume II. Zverejnenie výsledkov bude 25.3.2020 stredoeurópskeho času.  Program bol ukončený záverečným zhrnutím a ďalšími bodmi. Chair TGB napokon stretnutie ukončil a vyzval krajiny na vyjadrenie záujmu o výskumný seminár k dátam TALIS 2018 v roku 2020.

5. Osobitne vyhotovený očakávaný prínos ZPC:
Na rokovaní boli dôležité neformálne rozhovory najmä s delegátmi z krajín EÚ, kde sme si komunikovali spôsoby, ako budeme zverejňovať výsledky štúdie TALIS 2018 Volume II. Odniesla som si základnú predstavu o obsahu pripravovanej 2. správy o výsledkoch Slovenska v TALIS 2018.

6. Spôsob zverejnenia výsledkov ZPC, prenos získaných informácií
Závery rokovania TGB boli prerokované s NPM koordinátorkou NÚCEM a vedúcou oddelenia medzinárodných meraní a následne synchronizované naše skúsenosti a informácie. Spoločne pripravíme na zverejnenie a publikovanie výsledky Slovenska v štúdii OECD TALIS 2018 – 2. časť v marci 2020.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marián Galan, Generálny riaditeľ SRŠ MŠVVaŠ SR